ཚོགས་ཐོག་ཏུ་དགེ་རྒན་འཇིགས་མེད་རྒྱལ་མཚན་གྱིས་ཐོན་མིའི་བརྙན་མཛོད་དངོས་སུ་དབུ་བརྙེས་པ་ཁྱབ་བསྒྲགས་གནང་ཞིང་།ཁོང་གིས་དངོས་སུ་བརྙན་བླངས་པའི་རྗེ་ཙོང་ཁ་པའི་ཞབས་རྗེས་འཚོལ་བ།ཞེས་པའི་དངོས་བྲིས་གློག་བརྙན་དེ་བརྙན་ལེན་ཆས་ཆུང་བ་༼༽རྟགས་ཅན་ཞིག་དང་བཅས་བརྙན་མཛོད་ཁང་ལ་ཕུལ།དེ་ནས་ཐའེ་ཝན་གྱི་ལྷོ་ཕྱོགས་སྒྱུ་རྩལ་སློབ་གླིང་གློག་བརྙམ་འཕྲིན་ཞིབ་ཁང་གི་ཀྲུའུ་རིན་ཚའེ་ཆེན་ཐུང་དང་།བོད་ཀྱི་སྐྱེས་ཁམས་སྲུང་སྐྱོབ་པ་གྲགས་ཅན་དབྲ་ཁྱུང་དཔལ་བཟང་།ཡུལ་སྡེ་མིག་གི་འགོ་གཙོ་ལིའུ་པིན་བཅས་ཀྱིས་གཏམ་བཤད་པར་མ་ཟད།ཐོན་མིའི་རིག་གནས་བརྗེ་རེས་གློག་བརྙན་གྱི་མཛུབ་སྟོན་དགེ་རྒན་དང་།ཐོན་མིའི་ཞིབ་འཇུག་ལྟེ་གནས་ཀྱི་འགོ་གཙོ་གྱི་ལིང་འཇིགས་མེད་ཀྱིས་ཐོན་མིའི་བརྙན་མཛོད་ཀྱི་དགེ་མཚན་དང་དམིགས་ཡུལ་གྱི་ཕྱོགས་ནས་གཏམ་བཤད་གནང་།གློག་བརྙན་འཕྲིན་ཆེད་སྦྱོང་གི་དགེ་རྒན་ཁྲིན་ཁྲུང་ཡོའུ་ལགས་ཀྱིས་སློབ་མའི་གློག་བརྙན་བརྩམས་ཆོས་དང་འབྲེལ་བའི་གཏམ་བཤད་གནང་མཐར་འབྲེལ་ཡོད་མི་སྣ་ལ་ལེགས་སྐྱེས་ཕུལ་ཅིང་།ཕུལ་བྱུང་གློག་བརྙན་ཁྱི་ཡོང་གད་པ་དང་།གྲོང་གསེབ་པ་གཉིས་དགེ་སློབ་ཀུན་ལ་གཟིགས་འབུལ་ཞུས་པར་ཚད་མཐོ་བའི་བསྔགས་བརྗོད་ཐོབ།